રેઇનબો હેરકલર વિશે વાત કરતાં બિગ બૉસનાં હેરસ્ટાઇલિસ્ટ મીતા વ્યાસ કહે છે, ‘રેઇનબો હેરકલર બે પ્રકારના છે. એકમાં આર્ટિફિશ્યલ સ્ટ્રીક ઉપ્લબ્ધ છે, જેને તમે તમારા ઓરિજિનલ વાળ સાથે ઇન્સર્ટ કરી શકો. આનો ફાયદો એ છે કે તમે વાળમાં તમારા ગમતા કલરની બેથી વધુ સ્ટ્રીક ઇન્સર્ટ કરીને એને ચાહે ત્યારે રિમૂવ પણ કરી શકો. આનાથી તમારા વાળ પર કોઈ કેમિકલ લગાડવાની જરૂર પડતી નથી. કોઈ પણ જાતની પ્રોસેસ વિના તમે રેઇનબો લુક મેળવી શકો. બેશક એ તમારા વાળનો હિસ્સો ન હોય એટલે એ ખબર તો પડે જ. વાળના ટેક્સ્ચર અને ટાઇપ સાથે મૅચ ન થાય તો પણ ખબર પડે. બીજો પ્રકાર છે હેરકલરિંગ. વાળ માટેનું બ્લીચ અને આર્ટિફિશ્યલ કલરિંગ એજન્ટનો ઉપયોગ કરીએ છીએ. ડિફરન્ટ શેડ્સ હોવાને કારણે અને આ શેડ્સમાં યુઝ થતા મટીરિયલની ખૂબી એ છે કે લગભગ ૧૦ વૉશની અંદર એ ધીમે-ધીમે આછો થવા માંડે છે. જે લોકોને લાંબો સમય આ રેઇનબો કલર ન જોઈતો હોય અને માત્ર પોતાનો શોખ પૂરો કરવા માટે લગાડવો હોય તેમને માટે આ બાબત સુવિધાજનક થઈ પડે છે.’